Milanka Brooks. Milanka Brooks (1983-yil 12-sentabrda tugʻilgan) – angliyalik aktrisa. U "Benidorm" (2015-2016) teleserialining 2 faslidagi Ionela, "Black Mirror" (2017) filmining USS Callister epizodidagi Elena Tulaska va 2020-yilda Channel 4da efirga uzatilgan Britaniya qirollik oilasiga parodiya sifatida ishlangan "The Windsors"dagi malika Svetlana rollari bilan tanilgan. Taʼlimi. Milanka Brooks 1983-yil 12-sentyabrda Angliyaning London shahrida model boʻlgan onasi Mileva Brooks va otasi aktyor/yozuvchi Harry Brooks Jrda tugʻilgan. Aktrisa 2008/2009-yilda Drama Centre Londonni tamomlagan. Faoliyati. Brooks birinchi marta 2009-yilda ikkita fransuz filmida ekranda paydo boʻlgan: "Spy(ies)" va "King Guillaume". Uning Britaniya televideniyesida birinchi marta chiqishi 2011-yilda boʻlgan va u BBC telekanalining "My Family" sitkomining 11-epizodida Francesca rolida koʻrinish bergan. Aktrisa 2012-yilda Joanna Lumleyining "Little Crackers" telekomedik serialining 1-qismida model sifatida hamda 2014-yilda BBCning "Boomers" komediyasida Elena rolida paydo boʻladi. 2015-yildan 2016-yilgacha ITV "Benidorm"ning yettinchi va sakkizinchi seriyalarida Brooks Johnny Vegas oʻynagan Geoff Maltbyning kelini Ionelani tasvirlaydi. U 2016-yilda Catherine Tatening "Do Not Disturb" televizion filmida Svetlana rolida paydo boʻlgan. 2017-yilda aktrisa SyndicateRoom tomonidan moliyalashtirilgan "Gun Shy" filmida Antonio Banderas bilan birga teleboshlovchi rolini ijro etdi. 2017-yil dekabr oyida u Jesse Plemons bilan birgalikda "Black Mirror" serialining 4-qismning birinchi epizodi USS Callisterda koʻk tanli Elena Tulaska rolida paydo boʻldi. Milanka 2018-yilda Disneyning "Patrick" badiiy filmida ham paydo boʻlgan. 2019-yilda Brooks ITVning "Cleaning Up" dramasida rol oʻynagan hamda 2019-yilda Andie MacDowell va Jamie Demetriou bilan birga "Four Weddings and a Funeral"ning 3-qismida Stasia rolini oʻynagan. Brooks 2020-yilda Britaniya qirollik oilasining "The Windsors" parodiyasi Channel 4ning 3-epizodida malika Svetlana rolini tasvirlagan.